มีเพศสัมพันธ์ผ่านไป10วัน มีอาการแน่นท้อง จุกเสียด หายใจไม่สะดวกแบบนี้เป็นอาการแพ้ท้องไหมคะ
สวัสดีค่ะ แพ้ท้อง คือ อาการคลื่นไส้และอาเจียนที่เกิดขึ้นในช่วงตั้งครรภ์ และอาจมีอาการวิงเวียนศีรษะ เบื่ออาหาร หรืออาการอื่นร่วมด้วย โดยจะพบได้บ่อยในช่วงไตรมาสแรกของการตั้งครรภ์ และอาการจะเริ่มดีขึ้นแล้วหายไปในช่วงกลางหรือหลังไตรมาสที่ 2 แต่บางรายอาจมีอาการแพ้ท้องตลอดการตั้งครรภ์อาการแพ้ท้องอาจแตกต่างกันออกไปในแต่ละคน ส่วนใหญ่จะพบอาการคลื่นไส้ อาเจียน เบื่ออาหาร และอาจมีอาการซึมเศร้าหรือวิตกกังวลร่วมด้วย โดยอาการแพ้ท้องมักพบได้บ่อยในช่วงไตรมาสแรกหรือสัปดาห์ที่ 9‒14 ของการตั้งครรภ์ ดังนั้นโอกาสที่จะเกิดเร็วคือหลังมีเพศสัมพันธ์แค่ 10 วันนั้นเป็นไปได้น้อยค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ